**ANUNŢ CONTESTAȚII**

Contestaţiile privind punctajele obţinute la etapa județeană a Olimpiadei de limba germană modernă, de către elevii participanți la nivelul A1, clasele VII-VIII, din data de 6 martie 2025 se depun la secretariatul Colegiului Național ,, Vasile Alecsandri’’ Bacău, vineri 7 martie 2025 între orele 8.00 -12.00.

Cererea de contestație se completează de către elev. Acesta va prezenta la depunerea contestației cartea de identitate sau carnetul de elev, cu fotografie și avizat. Prezența elevului este obligatorie

Precizări conform **Regulamentului Specific de organizare și desfășurare a olimpiadei de limba germană modernă nr. 24342/21.01.2025**

Art. 24 (1) La fiecare etapă a olimpiadei, dreptul la contestație se referă numai la propria lucrare și la itemii subiectivi de la proba de redactare de text.

(2) La evaluarea itemilor subiectivi (redactare de text) este afișat punctajul aferent fiecărui criteriu. **Dintre criteriile de evaluare aferente itemilor subiectivi, elevul poate contesta numai punctajul aferent acelor criterii care nu presupun compararea întregului set de lucrări de la categoria respectivă (SP2 și SP3).**

(3) Elevii au dreptul să-și vizualizeze propria lucrare, în prezența profesorului îndrumător, înainte de a decide dacă depun contestație.

(4) Profesorii îndrumători sau părinții elevilor fără profesor îndrumător, respectiv elevii majori fără profesor îndrumător pot depune sesizare cu privire la greșeli de calcul al punctajului.

(5) În cazul în care se constată greșeli de calcul al punctajului, acestea sunt corectate de către comisia de la etapa respectivă, care are obligația transmiterii unui proces verbal însoțit de copia scanată a lucrării, către comisia de la etapa superioară. Dacă, în urma unor asemenea corecturi, apar modificări ale clasamentului, profesorii îndrumători sau, după caz, părinții elevilor lipsiți de îndrumători sau elevii majori lipsiți de îndrumători care, ca efect al corecturii, coboară în clasament pe un loc neeligibil pentru calificare la etapa superioară sau pentru acordarea unui premiu au dreptul de acces la toate dovezile referitoare la greșelile corectate, cu protejarea datelor personale ale elevilor implicați.

(6) Prevederile alineatului anterior sunt valabile și pentru criteriul referitor la numărul de cuvinte de la proba de redactare de text (SP4).

(7) Sunt luate în considerare numai contestațiile în care elevul precizează la evaluarea căror criterii de la proba de redactare de text se referă contestația sa.

(8) Criteriile contestate sunt evaluate separat de către evaluatori neutri independenți, cel puțin doi pentru fiecare criteriu, proveniți din alte județe decât cele din care provin participanții, alții decât cei care au evaluat anterior.

(9) Dacă, în urma reevaluării lucrărilor contestate, se constată o diferență mai mare cu peste 10% din punctajul maxim al probei respective față de punctajul acordat de prima echipă de evaluatori, lucrarea respectivă primește punctajul acordat de echipa de evaluatori de la contestații. În caz contrar, punctajul inițial este cel definitiv.

Art. 25. (1) La toate etapele Olimpiadei, rezultatele obținute de concurenți la proba scrisă, individuală pot fi contestate.

(2) La evaluarea itemilor de redactare de text este afișat punctajul aferent fiecărui criteriu.

**(4) La toate etapele Olimpiadei, orice elev participant poate contesta numai punctajul propriei lucrări.** La fiecare etapă a olimpiadei, dreptul la contestație se referă numai la propria lucrare și la itemii subiectivi de la proba de redactare de text.

(**5) Elevii au dreptul să-și vizualizeze propria lucrare, în prezența profesorului îndrumător, înainte de a decide dacă depun contestație**.

(6) La etapa județeană/a sectoarelor municipiului București, **elevii pot solicita să-și vadă propria lucrare, în prezența părintelui/ reprezentantului legal și a unui membru al Comisiei județene/a municipiului București de organizare**, evaluare și soluționare a contestațiilor **înainte de a depune contestație, fără a li se elibera copii ale lucrărilor**.

(8) Dacă, în urma vizualizării lucrării, concurentul decide să depună contestație, acesta completează și depune la secretariatul Comisiei de organizare, evaluare și soluționare a contestațiilor de la etapa respectivă, o cerere de reevaluare a lucrării scrise, semnată de el.

(9) **La toate etapele anterioare etapei naționale, elevii minori pot depune contestații, fiind însoțiți de reprezentantul legal instituit**.

**(11) Retragerea contestației se poate face în primele treizeci de minute după expirarea termenului de depunere a acesteia şi numai de către elevul în cauză.**

Art.26. (1) Reevaluarea lucrărilor se face de către alți doi profesori evaluatori, alții decât cei care au evaluat lucrările inițial.

(2) Dacă se constată o diferență mai mare cu peste 10% din punctajul maxim al probei respective față de punctajul acordat de prima echipă de evaluatori, lucrarea respectivă primește punctajul acordat de echipa de evaluatori de la contestații. În caz contrar, punctajul inițial este cel definitiv.

(3) Profesorii îndrumători sau părinții elevilor fără profesor îndrumător, respectiv elevii majori fără profesor îndrumător pot depune sesizare cu privire la greșeli de calcul al punctajului.

Inspector şcolar,

Prof .Florentina Stanciu